C 225/8
EL
Επίσημη Εφημερίδα της Ευρωπαϊκής Ένωσης
27.6.2023
29.
Η επιτροπή εποπτείας, για την ορθή εκτέλεση των καθηκόντων παρακολούθησης που της έχουν ανατεθεί με τον κανονισμό για την OLAF, πρέπει να έχει πρόσβαση σε ουσιαστικές, ολοκληρωμένες, επαρκείς και έγκαιρες πληροφορίες.
Το νέο άρθρο 15 παράγραφος 1 του κανονισμού (ΕΕ, Ευρατόμ) αριθ.
883/2013 (9) προβλέπει ότι στην επιτροπή εποπτείας θα πρέπει να χορηγείται πρόσβαση στο σύνολο των πληροφοριών και των εγγράφων της OLAF που αυτή θεωρεί ότι απαιτούνται για την εκτέλεση των οικείων καθηκόντων παρακολούθησης και εποπτείας. 30.
Οι ισχύοντες διακανονισμοί εργασίας που συμφωνήθηκαν μεταξύ της OLAF και της επιτροπής εποπτείας (10) παρέχουν στην επιτροπή εποπτείας μερική άμεση πρόσβαση σε πληροφορίες σχετικές με υποθέσεις που είναι διαθέσιμες και καταχωρισμένες στο σύστημα διαχείρισης υποθέσεων της OLAF (OCM).
Ειδικότερα, σύμφωνα με το άρθρο 13 παράγραφος 2 των διακανονισμών εργασίας, η επιτροπή εποπτείας πρέπει να έχει πλήρη πρόσβαση σε διεξαγόμενες έρευνες διάρκειας άνω των 12 μηνών.
31. Στο πλαίσιο αυτό, όπως κάθε χρόνο, η επιτροπή εποπτείας έλαβε πληροφορίες από την OLAF σχετικά με έρευνες διάρκειας άνω των 12 μηνών.
Για να κατανοήσει καλύτερα τους λόγους για τους οποίους ορισμένες έρευνες διαρκούν μεγάλο χρονικό διάστημα, η επιτροπή εποπτείας επικεντρώθηκε στις έρευνες της OLAF διάρκειας άνω των 36 μηνών.
3.2.1.
Εκθέσεις σχετικά με έρευνες διάρκειας άνω των 12 μηνών που έλαβε η επιτροπή εποπτείας το 2022 32.
Εάν μια έρευνα δεν μπορεί να ολοκληρωθεί μετά την παρέλευση δωδεκαμήνου από την έναρξή της, το άρθρο 7 παράγραφος 8 του κανονισμού για την OLAF (11) ορίζει ότι ο γενικός διευθυντής της OLAF πρέπει να υποβάλλει επίσημη έκθεση στην επιτροπή εποπτείας 12 μήνες μετά την έναρξη της έρευνας και στη συνέχεια ανά εξάμηνο.
Στις εκθέσεις αυτές η OLAF αναφέρει τις αιτίες για τις οποίες η έρευνα εξακολουθεί να διεξάγεται και, κατά περίπτωση (12), τα διορθωτικά μέτρα που πρέπει να ληφθούν για την επίσπευση της έρευνας, καθώς και το αναμενόμενο χρονοδιάγραμμα για την ολοκλήρωσή της. 33.
Το 2022 η επιτροπή εποπτείας έλαβε από την OLAF 751 εκθέσεις σχετικά με 467 μεμονωμένες έρευνες που βρίσκονταν σε εξέλιξη διάρκειας άνω των 12 μηνών.
Για το 54,17 % των υποθέσεων για τις οποίες υποβλήθηκαν εκθέσεις, η έρευνα είχε διαρκέσει περισσότερο από 24 μήνες (σχήμα 1).
Η κατά τομέα ανάλυση των ερευνών της OLAF παρουσιάζεται στο σχήμα 2.
Σχήμα 1
(9) (10) (11)
(12)
Όπως τροποποιήθηκε με τον κανονισμό (ΕΕ, Ευρατόμ) 2020/2223.
Οι διακανονισμοί εργασίας μεταξύ της OLAF και της επιτροπής εποπτείας της OLAF διατίθενται στη διεύθυνση https://supervisorycommittee-olaf.europa.eu/system/files/2021-10/OLAF%20SC%20WA%20signed.pdf.pdf Το άρθρο 7 παράγραφος 8 του κανονισμού (ΕΕ, Ευρατόμ) αριθ.
883/2013 ορίζει τα εξής: «Αν μια έρευνα δεν μπορεί να ολοκληρωθεί μετά την παρέλευση δωδεκαμήνου από την έναρξή της, ο γενικός διευθυντής υποβάλλει, κατά τη λήξη της δωδεκάμηνης προθεσμίας και στη συνέχεια ανά εξάμηνο, έκθεση στην επιτροπή εποπτείας, αναφέροντας τους σχετικούς λόγους και τα μελετώμενα διορθωτικά μέτρα για την επίσπευση της έρευνας».
Η φράση «κατά περίπτωση» προστέθηκε στο κείμενο του άρθρου7 παράγραφος 8 του κανονισμού για την OLAF με τον τροποποιητικό κανονισμό (ΕΕ, Ευρατόμ) 2020/2223.